Lęšinė galaktika
Lęšinė galaktika – galaktika, kuri yra tarpinė spiralinės galaktikos ir elipsinės galaktikos forma. Ji klasifikuojama Hubble morfologinėje klasifikacijoje. Lęšinės galaktikos žymimos SO ir SBO. Jos dažniausiai būna netaisyklingos formos, primena S (spiralines galaktikas), tačiau neturi tarpžvaigždinės medžiagos bei pačių vijų. Tokios galaktikos turi didelį centrinį telkinį ir mažą diską, kuriame nėra spiralinių vijų, bet yra dulkių sluoksnis. Tai buvusios S arba SB galaktikos, netekusios tarpžvaigždinės medžiagos ir jose nesikuria naujų žvaigždžių, o vyrauja senos. Dėl to spiralinės vijos neišsiskiria iš disko fono. Lęšinių galaktikų gausu kamuoliniuose galaktikų spiečiuose.